《试中和节诏赐公卿尺诗》
唐代·陆复礼

春仲令初吉，欢娱乐大中。皇恩贞百度，宝尺赐群公。

欲使方隅法，还令规矩同。捧观珍质丽，拜受圣恩崇。

如荷丘山重，思酬方寸功。从兹度天地，与国庆无穷。

作者简介：生卒年不详。德宗贞元七年(791)登进士第。次年与李观、裴度同登博学宏词科，名列第一。仕为尚书膳部员外郎。事迹散见《元和姓纂》卷一〇、《唐诗纪事》卷四〇。《全唐诗》存诗1首。